**9. A feladat a klebelsbergi kultúrpolitikára vonatkozik.**

**Válaszoljon a kérdésekre ismeretei és az alábbi forrás segítségével!**

„T. nemzetgyűlés! Szeretném a köztudatba belevinni, a trianoni béke következtében

lefegyverzett Magyarországban a kultusztárca voltaképpen honvédelmi tárca is.

Honvédelmi tárca olyan értelemben, hogy most elsősorban a szellem, a művelődés

fegyvereivel kell védeni hazánkat, és ezekkel az eszközökkel kell mindig újból és

újból bizonyítanunk a világ nemzetei előtt, hogy a magyar viszontagságos életének

második ezer esztendejében is életképes, erős és hogy bántani nagy történelmi

igazságtalanság.” *(Klebelsberg Kunó országgyűlési beszéde; 1925)*

**a) Határozza meg, mit érthetett Klebelsberg ezen a kifejezésen: „kultúrfölény”!** (1 pont)

.......................................................................................................................................................

.......................................................................................................................................................

**b) Soroljon fel három konkrét oktatás- és kultúrpolitikai intézkedést Klebelsberg**

**minisztersége idejéből!** (Elemenként 0,5 pont.)

1) ………………………………………………………………………………………….

2) ………………………………………………………………………………………….

3) ………………………………………………………………………………………….

**c**) **Hogyan befolyásolták a trianoni békeszerződésben rögzített korlátozások az oktatási**

**tárca költségvetésének növekedését? Válaszát indokolja**!(1 pont)

…………………….......................................................................................................................

…………………………………………………………………………………………………...

.......................................................................................................................................................

**d) Mi volt a magyar állam hivatalos neve Klebelsberg beszédének elhangzásakor?**

(0,5 pont)

……………………………………………………….

Megoldás

**9. A klebelsbergi kultúrpolitika (Összesen 4 pont.)**

**a)** A magyarság vezető szerepét megőrizni/megerősíteni, ill. visszaszerezni a Kárpátmedencében

csak a magyar népesség műveltségi szintjének emelésével lehetséges. (1 pont)

*(Más, tartalmilag helyes válasz is elfogadható.)*

**b)** Pl. népiskolák építése; a középiskolai tananyag modernizálása; a természettudományok

fejlesztése; az egyetemek áthelyezése, bővítése; kutatóintézetek létrehozása; külföldi magyar

intézetek létrehozása; a tanárok anyagi megbecsülése. (Elemenként 0,5 pont.)

**c)** A trianoni békeszerződésben rögzített katonai korlátozások miatt a honvédelmi kiadások

alacsonyak voltak, s így az oktatás fejlesztésére nagyobb hányad jutott a költségvetésből. *vagy*

A katonai kiadások egy részét az oktatásban rejtették el. (1 pont) *(Más, tartalmilag helyes*

*válasz is elfogadható.)*

**d)** Magyar Királyság (0,5 pont)